Úplné znenie Smernice dekana

Číslo: 11\_2015-S

Dátum: 29.10.2018

Zásady a pravidlá výberového konania na zahraničné mobility v rámci programu Erasmus+

Na Fakulte architektúry

Slovenskej technickej univerzity v Bratislave

v znení dodatku č. 2

Slovenská technická univerzita v Bratislave, Vazovova 5, Bratislava

Fakulta architektúry STU v Bratislave, Nám. slobody 19, Bratislava

v Bratislave 29.10.2018

Číslo 11\_2015-S

V súlade s § 33 ods. 3 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a v zmysle čl. 27, ods. 3,4 a čl. 15 Štatútu Fakulty architektúry Slovenskej technickej univerzity v Bratislave, vydávam nasledovné

**ÚPLNÉ ZNENIE**

**vnútorného predpisu**

**Fakulty architektúry STU v Bratislave číslo 11\_2015- S zo dňa 08.12.2015**

**v znení dodatku č. 2 zo dňa 29.10.2018**

**ZÁSADY A PRAVIDLÁ VÝBEROVÉHO KONANIA**

**na zahraničné študentské mobility v rámci programu Erasmus+**

na Fakulte architektúry Slovenskej technickej univerzity v

Bratislave

Článok 1

**Všeobecné ustanovenia**

1. Výberové konanie na zahraničné študentské mobility v rámci programu Erasmus+ sa vyhlasuje na základe vyššie uvedených ustanovení legislatívnych noriem, na základe smernice rektora STU v Bratislave č. 5/2012 –N, v nadväznosti na vyhlášku MŠ SR č. 614/2002 Z.z. o kreditovo systéme štúdia v znení jej doplnku č.155/2013 Z.z., s ohľadom na vnútorný predpis fakulty č. 2\_2014 –S „Pravidlá pre absolvovanie časti štúdia na zahraničnej vysokej škole pre študentov FA STU“ a v nadväznosti na legislatívny a obsahový rámec smernice rektora „Realizácia programu Erasmus+ na STU“.
2. Cieľom výberového konania je na základe študijných výsledkov a jazykových znalostí vykonať výber prihlásených uchádzačov za účelom poskytnutia možnosti štúdia na zahraničných vysokých školách kvalitným študentom Fakulty architektúry STU v Bratislave.
3. Fakulta architektúry STU pre svojich študentov podporuje:

•štúdium v zahraničí - študent môže absolvovať študijný pobyt na vysokej škole v zahraničí v dĺžke 3-12 mesiacov,

•stáže pre študentov - študent môže absolvovať prax v podniku/inštitúcii v zahraničí v dĺžke 2-12 mesiacov.

•stáže pre absolventov - absolvent môže zrealizovať stáž do 1 roka po ukončení štúdia v dĺžke 2-12 mesiacov.

Článok 2

**Zásady výberového konania**

1. Výberové konanie na študentské mobility je organizačne a administratívne zabezpečované v súčinnosti s dotknutými útvarmi dekanátu (oddelenie pre zahraničie, študijné oddelenie pre 1. a 2. stupeň štúdia, študijné oddelenie pre 3. stupeň štúdia). Proces výberového konania koordinuje prodekan, ktorý podľa čl. 9, ods. 1 Štatútu FA STU zodpovedá za činnosť na úseku vzdelávania a pedagogických činností v študijných programoch prvého a druhého stupňa štúdia a študentských mobilít. V prípade mobilít pre 3. stupeň štúdia, je to prodekan pre príslušný stupeň vzdelávania.
2. Hlavnú písomnú a komunikačnú agendu pre mobility študentov vykonáva koordinátor fakulty pre zahraničné mobility študentov a zamestnancov.
3. Fakultný koordinátor informuje, riadi a usmerňuje pracoviská fakulty (ústavy, kabinety) pri realizácii programu, propaguje program a informuje o aktivitách študentov a zamestnancov FA STU, spracováva štatistické prehľady a výkazy spojené s realizáciou programu a vykonáva ďalšie činností v zmysle smernice rektora.
4. Koordinátora pre zahraničné mobility študentov a zamestnancov FA STU menuje v zmysle smernice rektora STU v Bratislave č. 5/2012 –N dekan fakulty.
5. Proces výberového konania začína podaním elektronickej prihlášky v AIS a končí celkovým vyhodnotením výsledkov zverejnených v prostredí AIS po doložením požadovaných príloh podľa článku 4, bodu 4 tejto smernice.
6. Proces výberového konania je minimálne dvojkolový.
7. V prvom kole je na základe celkových výsledkov hodnotených súčastí posudzovanie obsadenia destinácií s ohľadom na obsah vzdelávania (študijný odbor, študijný program), jazyk výučby podľa primárneho záujmu uchádzačov o ponúkanú školu.
8. V druhom a ďalšom kole je posudzovanie obsadenia destinácií, ktoré neboli naplnené v prvom kole výberového konania s prihliadnutím na jazyk výučby a obsah vzdelávania za predpokladu splnenia všetkých požadovaných kvalitatívnych kritérií a požiadaviek.
9. a/Súčasťou výberového konania je aj hodnotenie grafických príloh z vybranej skupiny predmetov (v Bc., Ing. a Mgr. štúdiu je dokladované 1x súborným portfóliom z ateliérových prác vypracovaných uchádzačom počas štúdia – práce a ich rozsah uvedené podľa vlastného výberu). Výsledky mimoškolských a školských študentských súťaží v oblasti architektúra, urbanizmus alebo dizajn sa vo výberovom konaní zohľadňujú na základe predložených dokladov (doklad o umiestnení sa alebo ocenení v súťaži, portfólio zo súťažných návrhov študenta).Toto hodnotenie vykonajú minimálne trojčlenné hodnotiace komisie, ktoré pridelia študentovi bodové hodnotenie max. do výšky 30 bodov.

b/V doktorandskom štúdiu sa posudzuje zameranie výskumu plánovaného na zahraničnej univerzite a jeho prínos pre prácu spracovávanú doktorandom, ako aj publikačné a umelecké výstupy doktoranda doplnené o záznam z CREPČ alebo CREUČ z publikačnej a umeleckej činnosti doktoranda, resp. zoznam projektov, na ktorých uchádzač participoval. Toto hodnotenie vykonajú minimálne trojčlenné hodnotiace komisie, ktoré pridelia študentovi bodové hodnotenie max. do výšky 30 bodov.

1. Hodnotiace komisie sú zložené spravidla z garantov bilaterálnych zmlúv na základe okruhov destinácií, resp. vysokých škôl podľa študijných odborov. Členov hodnotiacich komisií menuje dekan fakulty.
2. Do výberového konania sa môžu prihlásiť študenti v zmysle smernice rektora STU v Bratislave č. 5/2012 –N a podľa čl. 2, bodu 13 tejto smernice.
3. Prihlášku do výberového konania si môže podať len uchádzač, ktorý dosiahol vážený študijný priemer (VŠP) z doterajšieho štúdia a zároveň z vybranej skupiny predmetov (ateliérov) do 2,00 (vrátane bez posledného študijného obdobia (semestra).
4. Fakulta architektúry odporúča študentom, aby sa do výberového konania, vzhľadom na plnenie obsahu výučby pri dodržaní národnej a medzinárodnej vzdelávacej a profesijnej akreditačnej legislatívy, hlásili najmä študenti z nasledovných aktuálnych prebiehajúcich nominálnych rokov štúdia :
5. Bakalárske študijné programy (terajšie študijné odbory, programy a roky štúdia):

* uchádzači v 3. roku štúdia na zimný semester nasledujúceho akademického roka v študijnom programe Architektúra a urbanizmus a v študijnom programe Dizajn
* uchádzači v 4. roku štúdia na zimný semester, resp. na zimný semester + letný semester nasledujúceho akademického roka v študijnom programe Architektúra a urbanizmus a v študijnom programe Dizajn

1. Inžinierske/magisterské študijné programy (terajšie roky štúdia) :

* uchádzači v 1. roku štúdia na zimný semester nasledujúceho akademického roka v študijnom programe Architektúra, Urbanizmus a v študijnom programe Dizajn

1. Doktorandské študijné programy (terajšie roky štúdia) :

* uchádzači v 1. roku štúdia na letný semester nasledujúceho akademického roka v študijnom odbore architektúra a urbanizmus a v študijnom odbore dizajn
* uchádzači v 2. roku štúdia na zimný semester nasledujúceho akademického roka v študijnom odbore architektúra a urbanizmus a v študijnom odbore dizajn

Článok 3

**Zverejnenie informácii o výberovom konaní**

1. Pri vypisovaní výberového konania sa na webovom portáli fakulty zverejnia nasledovné informácie:

* dátum pre podávanie prihlášok do výberového konania,
* zoznam platných bilaterálnych dohôd pre príslušné akademické obdobie,
* stupeň štúdia a študijný odbor pre ktorý je mobilita vypísaná,
* počet miest, ktoré sa plánujú obsadiť (podľa podpísanej bilaterálnej dohody),
* dátum, čas a miesto odovzdania potrebných podkladov pre hodnotenie jednotlivých súčastí vo výberovom konaní,
* požiadavka jazykovej pripravenosti (podľa jazyka pre konkrétnu mobilitu),
* meno gestora bilaterálnej zmluvy pre danú univerzitu (fakultu),
* meno fakultného koordinátora pre zahraničné mobility,
* organizačné pokyny pre zabezpečenie a priebeh výberového konania,
* ostatné aktuálne informácie (podľa potreby).

Článok 4

**Pravidlá výberového konania**

1. Záujemcovia o mobilitu na konkrétnu vysokú školu, resp. univerzitu sa prihlásia elektronickou formou cez AIS a potrebné prílohy dodajú fakultnému koordinátorovi pre zahraničné mobility.
2. Uchádzač sa môže uchádzať maximálne o 2 školy s uvedením priority.
3. Posudzujú sa len oblasti, v ktorých študenti predložia v stanovenomtermíne všetky doklady a prílohy*.*
4. Uchádzač do výberového konania podľa vlastného uváženia predkladá v papierovej forme aj nasledovné podklady a prílohy:

* potvrdenie o úrovni znalosti cudzieho jazyka v závislosti od mobility (hodnotenie podľa prílohy č. 2 a 3),
* certifikát vydaný relevantnou inštitúciou, alebo maturitné vysvedčenie v prípade absolvovania bilingválnej strednej školy,
* 1x súborné portfólio ateliérových prác vypracovaných počas štúdia,
* potvrdenia o umiestnení sa v študentských súťažiach v oblasti architektúra, urbanizmus alebo dizajn.

1. Štruktúra bodov v hodnotení je uvedená v prílohe č. 1 tejto smernice.

Článok 5

**Kritériá hodnotenia**

1. Výsledok výberového konania je vyjadrený súčtom získaných bodov z nasledovných časti :
2. získané body za vážený študijný priemer (VŠP) všetkých predmetov celého štúdia bez posledného študijného obdobia (semestra), vrátane neúspešne ukončených predmetov,
3. získané body za vážený študijný priemer (VŠP) z vybranej skupiny predmetov (ateliérov) celého štúdia bez posledného študijného obdobia (semestra), vrátane neúspešne ukončených predmetov,
4. získané body z cudzieho jazyka (podľa doloženého certifikátu alebo výsledkov štúdia z predmetov cudzieho jazyka na FA).
5. získané body za výsledky v mimoškolských a školských študentských súťažiach v oblasti architektúra, urbanizmus alebo dizajn, resp. v doktorandskom štúdiu aj za výsledky v publikačnej a umeleckej činnosti a zameranie výskumu plánované na zahraničnej univerzite a jeho prínos pre prácu spracovávanú doktorandom.
6. Výsledky výberového konania sú určené súčtom získaných bodov z jednotlivých hodnotených súčastí. Na tomto základe je vytvorený zoznam uchádzačov vzostupne podľa počtu bodov, ktorý vytvára kvalitatívne poradie uchádzačov v jednotlivých destináciách (počnúc uchádzačom s najvyšším počtom bodov).
7. V prípade rovnosti bodov celkového výsledku rozhoduje vyšší počet získaných bodov v jednotlivých oblastiach hodnotenia v poradí podľa ods. 1.

**Záverečné ustanovenia**

1. Tieto Zásady a pravidlá výberového konania na zahraničné študentské mobility v rámci programu Erasmus+ nadobúdajú platnosť a účinnosť dňom podpísania dekanom FA STU.
2. Príloha č. 1 tvorí nedeliteľnú súčasť tejto smernice.
3. Ruší sa interný predpis č. 11\_2015\_S v znení a dodatku č.1 „Zásady a pravidlá výberového konania na zahraničné študentské mobility v rámci programu Erasmus+ na FA STU v Bratislave“ zo dňa 26.10.2016.
4. Dodatok č. 2 k „Zásadám a pravidlám výberového konania na zahraničné študentské mobility v rámci programu Erasmus+ na FA STU v Bratislave nadobúda platnosť a účinnosť 29.10.2018.

v Bratislave, 14. 10. 2019

............................v.r.[[1]](#footnote-1))............................

**prof. Ing. arch. Pavel Gregor, PhD**.

dekan FA STU

Prílohy :

1.Kritériá a súčasti bodového hodnotenia výsledkov výberového konania

|  |
| --- |
| **KRITÉRIA A SÚČASTI BODOVÉHO HODNOTENIA VÝSLEDKOV VÝBEROVÉHO KONANIA NA ERASMUS +** |
|

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | |  |  | |  | | --- | |  | | **100** | | **bodov** | | celkový počet bodov | | | | |
|  | |  |  |
|  |  |  |  |  |  |  |  |
|  |  | |  | | --- | | **70** | | **bodov** | | /VŠP/ | | | |  |  | |  | | --- | | **30** | | **bodov** | | výsledok z jazyka | |
|  |  |  |  |  |  |  |  |
| |  | | --- | | 20 bodov (VŠP z doterajšieho štúdia bez posledného semestra) | | | | | | | | |  | |  | | --- | | 20 bodov (VŠP zo skupiny predmetov ateliérov) | | | | | | | | |  | |  | | --- | | 30 bodov (za súborné portfólio a ocenenia v súťažiach, resp. dokotarandi o výstupy uvedené v CREPČ, CRUEČ) | | | | | | | | |  |  | |  |  |  |  | | --- | --- | --- | --- | | **Úroveň ovládania jazykov** | | | **body** | | \* |  | \*\* |  | | **C2** |  | **EfC2** | **26-30** | | **C1** |  | **EfC1** | **21-25** | | **B2** |  | **EfB2** | **16-20** | | **B1** |  | **EfB1** | **6-15** | | **A2** |  | **EfA2** | **1-5** | | **A1** |  | **EfA1** | **0** | |
|  |  |  |  |  |  |  |  |
|  |  |  |  |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| \* dosiahnutá úroveň podľa Spoločného európskeho referenčného rámca pre jazyky |  |  |  |  |  |  |
| \*\*ekvivalentná úroveň fakulty (EfC1 – EfA1) podľa absolvovania vybranej skupiny predmetov  (počet bodov zodpovedá súčtu spodnej hranice bodového pásma a podielu medzi bodovým  rozsahom pásma a VŠP z uvedenej skupiny predmetov) | | | | | | |
|

Príloha č. 1

1. Originál podpísaného vnútorného predpisu číslo 11\_201S-S „Zásady a pravidlá výberového konania na zahraničné študentské mobility v rámci programu Erasmus+ na FA STU v Bratislave v znení dodatku č. 1 "je uložený a k nahliadnutiu prístupný u tajomníčky Fakulty architektúry Slovenskej technickej univerzity v Bratislave [↑](#footnote-ref-1)